**รายงานการประชุมสภาองค์การบริหารส่วนตำบลลาดบัวขาว**

**สมัยสามัญ สมัยที่ ๒ ประจำปี 2555**

**วันที่ ๑๙ กรกฎาคม ๒๕๕๕ เวลา 13.00 น.**

**ณ ห้องประชุมสภาองค์การบริหารส่วนตำบลลาดบัวขาว**

**ผู้เข้าร่วมประชุม**

1. นายสอาด ดีจันทึก รองประธานสภาฯ

2. นายสรพงษ์ ชิดพลกรัง ส.อบต. ม.1

3. นายมนตรี ศาสตร์ดำรง ส.อบต. ม.2

4. นายกรนามซิงห์ ซิกห์ ส.อบต. ม.3

5. นางแสงตวัน พูนกลาง ส.อบต. ม.3

6. นายพยุง โกสุมภ์ศิริ ส.อบต. ม.4

7. นางเมตตา บู๊เตียว ส.อบต. ม.4

8. นายพีรพงศ์ ผ่องพัฒนา ส.อบต. ม.5

9. นายอิทธิพล สังขวิศิษฏ์ ส.อบต. ม.5

10. นายสุวิท โขงจันทึก ส.อบต. ม.7

11. นายสวิด ศรีฤทธิ์ ส.อบต. ม.7

12. นางฐิติมน ฉัยยา ส.อบต. ม.8

13. นายมนูญ โชติจันทึก ส.อบต. ม.10

14. นายปิยพงษ์ หน้าจันทึก ส.อบต. ม.10

15. นายชีพ ภักดี ส.อบต. ม.11

16. นายสมควร ศิริพันธ์ ส.อบต. ม.11

17. นายมะนูญ เวินขุนทด ส.อบต. ม.12

18. นายชัยชนะ นารถสูงเนิน ส.อบต. ม.12

19. นายธวัชชัย ซ่อมจันทึก ส.อบต. ม.13

20. นายอำนวย สมอาษา ส.อบต. ม.13

21. นางพงษ์พิชญ์ ศรีประจัญ ส.อบต. ม.14

- 2 –

22. นางยุพยงค์ ไฝเพชร ส.อบต. ม.14

23. นายวีระ เถาะสูงเนิน ส.อบต. ม.15

24. นายนิพนธ์ หนูกระโทก ส.อบต. ม.17

25. นายมนตรี อับษร ส.อบต. ม.17

**ผู้ไม่มาประชุม**

1.นายณัฐพงศ์ สาสูงเนิน ประธานสภาฯ

2.นายจีรศักดิ์ ประทุมศรี ส.อบต. ม.1

3.นายชูศักดิ์ ต่อมพุดซา ส.อบต. ม.15

**ผู้เข้าร่วมประชุม**

ตามเอกสารรายชื่อผู้เข้าร่วมประชุมแนบท้าย

**เริ่มประชุมเวลา ๑๐.๐๐ น.**

กราบเรียนคณะผู้บริหาร สมาชิก อบต.ลาดบัวขาว และผู้เข้าร่วมประชุมทุกท่านวันนี้วันที่ ๑๙ กรกฎาคม ๒๕๕๕ เป็นวันประชุมสมัยวิสามัญ สมัยที่ ๑ ประจำปี ๒๕๕๕ เมื่อที่ประชุมพร้อมแล้ว กระผมนายสอาด ดีจันทึก รองประธานสภาฯ ปฏิบัติหน้าที่แทนประธานสภาองค์การบริหารส่วนตำบลลาดบัวขาว ขณะนี้ก็ได้เวลาอันสมควรแล้วกระผมขอเปิดการประชุมตามระเบียบวาระการประชุมดังนี้

**ระเบียบวาระที่** ๑ **เรื่องที่ประธานแจ้งให้ที่ประชุมทราบ**

นายสอาด ดีจันทึก จากเหตุการณ์เมื่อวันที่ ๒๔ พฤษภาคม ๒๕๕๕ เวลา ๑๓.๐๐ น. ณ ห้องประชุม

สภาองค์การบริหารส่วนตำบลลาดบัวขาว ในการประชุมสภาองค์การบริหารส่วนตำบลลาดบัวขาว สมัยวิสามัญ สมัยที่ ๑ ประจำปี ๒๕๕๕ สมาชิกสภาฯ ได้ยื่นหนังสือต่อประธานสภาฯ ลงวันที่ ๒๔ พฤษภาคม ๒๕๕๕ เรื่อง ขอให้ทบทวนและตรวจสอบการนำญัตติการขออนุมัติโอนแก้ไขเปลี่ยนแปลงงบประมาณรายจ่ายประจำปี ๒๕๕๕ และญัตติการขออนุมัติจ่ายขาดเงินสะสมประจำปี ๒๕๕๕ เข้าพิจารณาในสภาองค์การบริหารส่วนตำบลลาดบัวขาว เนื่องจากญัตติดังกล่าวอาจมิชอบด้วยกฎหมายแล้วเดินออกจากห้องประชุมไปจำนวน ๑๗ ท่านก่อนที่จะมีการประชุมทำให้ไม่ครบองค์ประชุม การประชุมสภาฯ สมัยวิสามัญ สมัยที่ ๑ ประจำปี ๒๕๕๕ จึงไม่สามารถดำเนินการประชุมได้ กระผมจึงเรียนเหตุการณ์มาเพื่อทราบ

**มติที่ประชุม รับทราบ**

- 3 -

ประธานสภาฯ กล่าวต่อที่ประชุมว่า เมื่อเลขานุการประธานสภาได้ว่างลง ผมก็จะขอมติในที่

ประชุมจากสมาชิกว่าสมควรจะแต่งตั้งและเสนอใครให้เป็นเลขาสภาชั่วคราวครับ

นายกรนามซิงห์ฯ ขอเสนอนายสมควร ศิริพันธุ์ ส.อบต.หมู่ ๑๑ ขอผู้รับรอง ๒ ท่านครับ

นายสวิดฯ ส.อบต.หมู่ ๗ ขอรับรองครับ

นายพีรพงศ์ฯ ส.อบต.หมู่ ๕ ขอรับรองครับ

ประธานสภาฯ ครับมีท่านใดจะเสนออีกหรือเปล่าครับ ถ้าไม่มีก็เป็นอันว่า นายสมควร ศิริพันธุ์

เป็นเลขานุการสภาฯ ชั่วคราวครับ ที่ประชุมเห็นอย่างไรครับ

**มติที่ประชุม** **เห็นชอบ**

**ระเบียบวาระที่** ๒ **เรื่องรับรองรายงานการประชุม**

ประธานสภาฯ ระเบียบวาระที่ 2.1 เรื่อง รับรองรายงานการประชุมสภาองค์การบริหารส่วน

ตำบลลาดบัวขาว สมัยสามัญ สมัยที่ ๑ ครั้งที่ ๑ ลงวันที่ ๗ กุมภาพันธ์ ๒๕๕๕

ครับทุกท่านคงจะตรวจสอบรายงานการประชุมกันพอสมควรแล้วมีสมาชิกท่านใดเห็นสมควรจะแก้ไขหรือเปล่าครับถ้าไม่มีผมขอมติในที่ประชุมครับ

**มติที่ประชุม รับรอง ๒๕ เสียง**

**ระเบียบวาระที่** ๓ **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**-ไม่มี-**

**ระเบียบวาระที่** ๔ **เรื่องที่เสนอใหม่**

ประธานสภาฯ ๔.๑ เรื่อง คัดเลือกคณะกรรมการพัฒนาองค์การบริหารส่วนตำบลลาดบัวขาว

ก็เลือกมาจากสมาชิก ๓ ท่านว่าใครเห็นสมควรเสนอทีละท่านครับ ขอเชิญครับ

**มติที่ประชุม - ไม่มี -**

นายชัยชนะฯ กราบเรียนท่านประธานสภาฯ ผมอยากให้ท่านประธานสภาหรือราชการท้องถิ่นช่วยขยายความซักนิด เพราะว่าสมาชิกบางท่านอาจยังไม่เข้าใจว่าบทบาทหน้าที่ของคณะกรรมการพัฒนาองค์การบริหารส่วนตำบล ต่อด้วยข้อ ๔.๒ ด้วยนะครับว่าการติดตามและประเมินผลแผนพัฒนาองค์การบริหารส่วนตำบล ว่าเมื่อถูกคัดเลือกเข้าไปแล้วต้องปฏิบัติหน้าที่ของตนเองอย่างไรครับ ขอขอบคุณครับ

- 4 -

ประธานสภาฯ ครับหน้าที่ของคณะกรรมการพัฒนาองค์การบริหารส่วนตำบล ก็คือ มีหน้าที่ประสานงานกับประชาคมหมู่บ้าน ในการรวบรวมและวิเคราะห์ปัญหาความต้องการของประชาชนหรือท้องถิ่น จัดทำแผนกิจกรรมประกอบกับแผนพัฒนาตำบลด้วยกันกับผู้บริหารครับ สมาชิกทุกท่านคงเข้าใจนะครับ และในที่ประชุมจะเสมอกรรมการพัฒนาองค์การบริหารส่วนตำบลหรือไม่ครับ

ประธานสภาฯครับ เมื่อในที่ประชุมมีขอสงสัยผมก็จะให้เจ้าหน้าที่วิเคราะห์นโยบายและแผน ชี้แจงให้กับสมาชิกได้ทราบครับ ขอเชิญครับ

น.ส.สุกัญญาฯ เจ้าหน้าที่วิเคราะห์นโยบายและแผน อบต.ลาดบัวขาว ค่ะกราบเรียนท่านประธานสภาฯ ท่านเลขานุการสภาฯ ท่านสมาชิกทุกท่าน ท่านรองนายกฯ ท่านปลัด ท่านที่เข้าประชุมทุกท่าน ต้องขออนุญาตชี้แจงในที่ประชุมในส่วนของการคัดเลือกกรรมการ ตามระเบียบกระทรวงมหาดไทย พ.ศ.๒๕๔๘ เรื่องการจัดทำแผน กำหนดให้ส่วนท้องถิ่นทุกแห่งแต่งตั้งคณะกรรมการขึ้นมา ๓ ชุด ก็จะมีคณะกรรมการพัฒนาอบต,คณะกรรมการสนับสนุนการจัดทำแผนอบต,คณะกรรมการติดตามและประเมินผลแผนอบต. ซึ่งในส่วนของคณะกรรมการที่เกี่ยวข้องกับสมาชิกสภา ก็จะมีอยู่ ๒ คณะกรรมการ ก็คือ คณะกรรมการพัฒนา อบต.และคณะกรรมการติดตามผลแผนอบต. ซึ่งตามระเบียบจัดทำแผนพัฒนานั้นเค้าให้เราแต่งตั้งคณะกรรมการพัฒนาอบต.ขึ้นมาเพื่อที่จะมาทำหน้าที่ในการกำหนดแนวทางพัฒนาของอบต.ของเรา ในการกำหนดแนวทางการพัฒนาก็จะพิจารณา ในส่วนของนโยบายของผู้บริหาร ยุทธศาสตร์การพัฒนาและอำนาจหน้าที่ของอบต.ที่จะทำได้ ทั้งนี้ ทั้งนั้นก็ต้องดูในสถานะของกองคลังเราด้วยว่าจะทำได้มากน้อยเพียงใด ส่วนคณะกรรมการติดตามและประเมินผลแผนที่เราแต่งตั้งขึ้นมานั้นก็เพื่อที่จะตรวจสอบในการจัดทำแผนว่าสำเร็จรุร่วงไปมากน้องแค่ไหน ในส่วนคณะกรรมการพัฒนาแผนก็จะมาจากสมาชิกสภา ๓ ท่าน และคณะกรรมการติดตามประเมินผลก็มาจากสมาชิกสภา ๓ ท่าน เหมือนกันจึงอยากจะขอให้สมาชิกในที่ประชุมคัดเลือกกันเองขึ้นมา ๓ ท่านด้วยกันค่ะ เชิญท่านประธานสภาต่อค่ะ

ประธานสภาฯ ครับ มีท่านใดจะเสนอใครเป็นคณะกรรมการบ้างครับ ๓ ท่าน มีหรือไม่ครับ

- 5 -

นายชัยชนะฯ ครับ เรียนประธานสภาที่เคารพ คือ ระเบียบในการเลือกคณะกรรมการนั้นต้องมีความเห็นชอบจากสมาชิกสภาโดยมีวิธีเลือกอยู่ ๒ วิธี คือ เลือกเป็นคณะถึง ๓ ท่านแต่ไม่เกิน ๗ หรือ เลือกทีละท่านโดยที่สมาชิกท่านใดท่านหนึ่งเสนอและขอผู้รับรอง ๒ ท่าน ครับผม ขอบคุณครับ

นายสวิดฯ ส.อบต.หมู่ ๗ ผมก็ขอสนับสนุนนะครับ เพื่อจะได้ประสานงานให้รุร่วงไปด้วยดี กระผมก็อยากจะให้ทุกท่านในที่ประชุมนี้ได้เสนอ ขอขอบคุณครับ

นายสรพงษ์ฯ ส.อบต.หมู่ ๑ กราบเรียนท่านประธานครับ กระผมอยากสอบถามว่า ถ้าเราไม่มีกรรมการตรงนี้ในการดำเนินต่อไปเราทำไม่ได้เลยใช่ไมครับ

ประธานสภาฯ กระผมต้องเรียนถามเจ้าหน้าที่ ที่ยื่นญัตติเข้ามาครับ เชิญเจ้าหน้าที่ครับ

น.ส.สุกัญญาฯ เจ้าหน้าที่วิเคราะห์นโยบายฯ ค่ะดิฉันก็ขอชี้แจงในส่วนของสภาท้องถิ่นนะค่ะ ถ้าสมมุติไม่มีเราก็สามารถดำเนินการได้เพราะว่ามันเกินครึ่งหนึ่งขององค์ประชุมคณะกรรมการอยู่แล้ว แต่เราก็อยากให้ถูกต้องตามระเบียบ เพื่อเป็นการติดต่อประสานงานกันนะค่ะ

นายสรพงษ์ฯ ครับ แสดงว่าถ้าไม่มีตรงนี้ก็ยังดำเนินการต่อได้ใช่ไหมครับ

น.ส.สุกัญญาฯ เจ้าหน้าที่วิเคราะห์นโยบายฯ ใช่ค่ะ

ประธานสภาฯ ครับถ้าไม่มีใครที่เสนอกระผมก็ขอดำเนินต่อไปใน

ข้อ ๔.๒ เรื่อง คัดเลือกคณะกรรมการติดตามและประเมินแผนพัฒนาองค์การบริหารส่วนตำบลลาดบัวขาว ครับ ๓ ท่านเช่นเดียวกันครับ มีท่านใดจะเสนอครับ ขอเชิญครับ

นายสวิดฯ ส.อบต.หมู่ ๗ ขอเสนอ นายกรนามซิงห์ ซิกห์ ครับ ขอผู้รับรอง ๒ ท่านครับ

นายอิทธิพลฯ ส.อบต.หมู่ ๕ ขอรับรองครับ

นางฐิติมลฯ ส.อบต.หมู่ ๘ ขอรับรองค่ะ

ประธานสภาฯ ครับท่านที่หนึ่ง คือ นายกรนามซิงห์ ซิกห์ เป็นคณะกรรมการติดตามฯ คนที่ ๑ และขอให้สมาชิกเสนอคนที่ ๒ ครับ เชิญครับ

นายกรนามซิงห์ฯ ส.อบต.หมู่ ๓ ขอเสนอ นายสุวิด โขงจันทึก ครับ ขอผู้รับรอง ๒ ท่านครับ

นายอำนวยฯ ส.อบต.หมู่ ๑๓ ขอรับรองครับ

นางยุพยงค์ฯ ส.อบต.หมู่ ๑๔ ขอรับรองค่ะ

- 6 -

ประธานสภาฯ ครับ นายสุวิด โขงจันทึก เป็นคณะกรรมการติดตามฯ คนที่ ๒ และขอให้สมาชิกเสนอคนที่ ๓ ครับ

นายสรพงษ์ฯ ส.อบต.หมู่ ๑ ขอเสนอ นางยุพยงค์ ไฝเพชร ครับขอผู้รับรอง ๒ ท่านครับ

นายสุวิดฯ ส.อบต. หมู่ ๗ ขอรับรองครับ

นายปิยพงษ์ฯ ส.อบต. หมู่ ๑๐ ขอรับรองครับ

ประธานสภาฯ ครับ นางยุพยงค์ ไฝเพชร เป็นคณะกรรมการติดตามฯ คนที่ ๓ ครับเป็นอันว่าที่ประชุมรับทราบนะครับ เรื่องระเบียบวาระ

ข้อ ๔.๓ เรื่อง ขอความเห็นชอบร่างแผนพัฒนาตำบลสามปี (พ.ศ.๒๕๕๖-พ.ศ.๒๕๕๘) ครับตรงนี้ผมอยากให้เจ้าหน้าแผนได้ชี้แจงต่อที่ประชุมครับ เชิญครับ

นายบุญมาฯ รองนายกฯ กราบเรียนท่านประธานสภาฯ ที่เคารพ เรื่องขอเสนอญัตติ ข้าพเจ้านายบุญมา ปัตเทสัง รองนายกองค์การบริหารส่วนตำบลลาดบัวขาว ปฏิบัติหน้าที่แทนนายกองค์การบริหารส่วนตำบลลาดบัวขาวซึ่งติดภารกิจ ขอเสนอญัตติและขอความเห็นชอบร่างแผนพัฒนาสามปี ระหว่างปี (พ.ศ.๒๕๕๖–พ.ศ.๒๕๕๘) มาให้สภาพิจารณาให้ความเห็นชอบ ว่าด้วยระเบียบกระทรวงมหาดไทยว่าด้วยการทำแผนพัฒนาองค์กรปกครองส่วนท้องถิ่น ปี พ.ศ.๒๕๔๘ ข้อ ๑๗ ให้ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบล เพื่อให้ความเห็นชอบ แล้วผู้บริหารท้องถิ่นจึงจะพิจารณาและอนุมัติและประกาศใช้แผนพัฒนาสามปีต่อไป จึงขอให้ที่ประชุมพิจารณาให้ความเห็นชอบตามรายละเอียดแนบท้ายในวาระที่ประชุมนี้ เพื่อให้การปฏิบัติเป็นระเบียบ ข้าพเจ้าจึงนำเสนอเรื่องดังกล่าวมาเพื่อให้ที่ประชุมสภาพิจารณาร่วมกันให้ความเห็นชอบร่างแผนพัฒนาสามปี (พ.ศ.๒๕๕๖–พ.ศ.๒๕๕๘) ต่อไป ขอแสดงความนับถือ นายณรงค์ ภูมิจันทึก ขอขอบคุณครับ

ประธานสภาฯ ครับท่านสมาชิกก็ได้รับแผนพัฒนาสามปีไปแล้วก็พิจารณาดูว่าจะเห็นชอบ

แผนพัฒนาตำบลสามปีหรือไม่ ท่านศึกษาดูเรียบร้อยแล้ว ผมก็จะขอความเห็นชอบจากสมาชิกว่าเห็นชอบหรือไม่ครับ หรือท่านใดมีข้อสงสัยก็สอบถามได้คับเชิญครับ

นายอาจองฯ ผู้อำนวยการกองช่าง รักษาราชการแทนปลัดองค์การบริหารส่วนตำบลลาดบัวขาว

กระผมก็จะขอชี้แจงข้อระเบียบ ข้อที่ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็น ๓ วาระ แต่ที่ประชุมสภาท้องถิ่นจะอนุมัติให้พิจารณา ๓ วาระรวด

- 7 -

เดียวก็ได้หรือในการพิจารณา ๓ วาระรวดเดียวผู้บริหารท้องถิ่นหรือสมาชิกสภาจำนวนไม่น้อยกว่า ๑ ใน ๓ ของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่สมาชิกสภาท้องถิ่นอนุมัติให้พิจารณา ๓ วาระ รวดเดียวแล้วการพิจารณาวาระที่ ๒ นั้นให้ที่ประชุมสภาท้องถิ่นเป็นกรรมการแปรญัตติเต็มสภาโดยให้ประธานในที่ประชุมเป็นประธานกรรมการแปรญัตตินะครับ ต่อมาว่าในเรื่องของแผนว่าจะเสนอเปลี่ยนแปลงในครั้งนี้ได้หรือไม่กระผมจะให้เจ้าหน้าที่วิเคราะห์นโยบายและแผนได้แจ้งให้ทราบต่อไป เชิญครับ

นายบุญมาฯ รองนายกฯ ครับผมก็ขออธิบายเพิ่มเติมให้กับที่ประชุมได้เข้าใจว่าในกรณีที่พิจารณาแผนประจำปีซึ่งเป็นญัตติที่ผู้บริหารเสนอเข้าสภา เมื่อประธานสภาได้รับญัตติจากผู้บริหารแล้วนำบรรจุเข้าระเบียบวาระประชุมแล้ว เมื่อมาถึงวาระแรกการพิจารณาแผนแล้วประธานสภาก็จะขอรับหลักการหลังจากที่สมาชิกดูแผนแล้ว ถ้าผู้บริหารเสนอให้พิจารณา ๓ วาระ รวดไม่ต้องมีผู้รับรอง แต่ถ้าสมาชิกเป็นผู้เสนออย่างน้อยต้อง ๑ ใน ๓ ก็คือ ๙–๑๐ คน เป็นผู้เสนอให้พิจารณา ๓ วาระรวด การพิจารณา ๓ วาระรวด ถ้าประธานสภาอนุมัติกรรมการแปรญัตติก็คือเต็มสภานั้นก็คือทั้งคณะโดยมีประธานสภาเป็นผู้ประธานกรรมการแปรญัตติ ช่วงแปรญัตติถ้าบ้านใดมีปัญหาเกี่ยวกับถนนที่มันไม่ถูกต้อง ท่านก็สามารถแปรตรงนี้ให้ถูกต้องได้แล้วนำไปลงวาระที่ ๓ ก็คือ พอมติอนุมัติ นั้นก็คือขั้นตอนนะครับ และขั้นตอนแรกก็คือหลังจากที่สมาชิกได้ดูแผนแล้วประธานก็จะขอมติว่าจะรับหลักการหรือไม่ต่อไปก็คือแปรญัตติ วิริยาตามขั้นตอนข้อ ๔๕ ระเบียบกระทรวงมหาดไทยประกาศประชุมสภาท้องถิ่น ถ้าสมาชิกมีก็เปิดดูครับ

นายชัยชนะฯ ส.อบต.หมู่ ๑๒ ครับเรียนท่านประธานสภานะครับผมด้วยวิธีปฏิบัติที่เราเคยทำมานะครับ ผมอยากให้สมาชิกได้มีส่วนร่วมหรือขอแก้ไขวาระการประชุมก่อนนะครับแล้วหลังจากนั้นให้ชี้แจงทีละบ้าน ถ้าบ้านไดไม่มีความบกพร่องก็จบ ก็ขอให้ท่านประธานสภาให้ความเห็นชอบแก่สมาชิกว่าขอเปลี่ยนแปลงแผนไปเลยครับมันจะเร็วขึ้นนะคับ ผมขอชี้แจงเท่านี้ครับ

ประธานสภาฯ ครับผมก็ขอความเห็นจากสมาชิกสภาว่าจะแก้ไขปรับปรุงแผนเลยหรือป่าว หรือ

สมาชิกจะว่าอย่างไรครับ

- 8 -

นางเมตตาฯ ส.อบต.หมู่ ๔ เรียนท่านประธานนะคะ ดิฉันขอเสนอท่านประธานว่าเราควรทำตาม

ระเบียบนะค่ะ ระเบียบขั้นตอนการปฏิบัตินั้นมีอยู่แล้ว เราไม่ควรรีดรัดขั้นตอนนะค่ะเมื่ออะไรที่เป็นระเบียบแบบแผนแล้วเราควรทำตามระเบียบแผนนั้นซึ่งจะไม่เสียเวลาเท่าไหร่ ขอคุณค่ะ

ประธานสภาฯ ครับก็ว่ากันไปตามระเบียบนะครับ และกระผมก็จะขอความเห็นชอบรับหลักการ

แผนพัฒนาตำบลสามปี (พ.ศ.๒๕๕๖-พ.ศ.๒๕๕๘) ครับสมาชิกท่านใดเห็นชอบแผนพัฒนาสามปีก็ขอให้ยกมือครับ

**มติที่ประชุม** **เห็นชอบ ๒๔ เสียง**

ประธานสภาฯ ครับและก็ขอมติในสภานี้ว่าสมาชิกจะให้พิจารณา ๓ วาระรวดเลยหรือไม่ครับ

**มติที่ประชุม เห็นชอบ ๒๔ เสียง**

ประธานสภาฯ ครับต่อไปก็จะขอแปรญัตติในที่ประชุมว่าจะแก้ไข เปลี่ยนแปลงตรงไหนอย่างไรผม

ก็จะไล่ไปทีละหมู่นะครับ เชิญครับ

นายสรพงษ์ฯ ส.อบต.หมู่ ๑ เรียนท่านประธานสภาครับ กระผมก็ได้อ่านรายละเอียดของโครงการ

พัฒนาแล้วก็มีหลายอย่างที่จะต้องแก้ไขนะครับ มีดังนี้ครับ

ข้อที่ ๑ โครงการก่อสร้างถนน คสล.หมู่ ๑ จากบ้านนางอรษา ถึง โคกนางเม้ง ในข้อ ๑ นี้นะครับก็จะซ้ำกับข้อ ๔ ก็คือก่อสร้างถนนทางเรียบทางรถไฟช่วงบ้านนายคำผงถึงบ้านนายหล่ำแล้วก็ซ้ำกับข้อ ๙ ก่อสร้างถนน คสล.หมู่ ๑ จากบ้านนางศรีไพร ภูมิจันทึก ถึงบ้านนายคำผง ซึ่งทั้ง ๓ โครงการนี้เป็นโครงการเดียวกันนะครับ และในการสำรวจนะครับก็จะมีเรื่องของความยาวนั้นจะไม่เท่ากันนะครับ จากที่ถูกต้องเลยนะครับในเรื่องของความยาวมันจะต้องเป็น ข้อ ๑ บวกกับข้อ ๔ ก็คือ กว้าว ๕ เมตร ยาว ๒๙๒ เมตร แล้วก็บวกด้วย ๑๕๐ เมตร แล้วก็ชื่อโครงการที่ต้องนะครับจะเป็น

ชื่อโครงการของข้อ ๙ ก็คือจากบ้านนางศรีไพร โปร่งจันทึก เพราะว่านายหล่ำได้เสียชีวิตไปแล้วจนถึงบ้านนายคำผง ถ้าถึงแค่บ้านนางอรษาตามข้อที่ ๑ จะเป็นถนนแค่ครึ่งเดียวนะครับ ข้อที่ ๒ โครงการก่อสร้างถนน คสล.หมู่ ๑ คุ้มโคกนางเม้ง ส่วนตรงนี้ความยาว ๑๐๐ เมตร กว้าง ๔ เมตร ได้ทำไปแล้วในช่วงปีที่ผู้บริหารที่ผ่านมา ก็ต้องขออนุญาตยกเลิกข้อ ๒ นะครับ

- 9 -

ข้อที่ ๓ โครงการก่อสร้างถนน คสล.หมู่ ๑ ช่วงบ้านนายมานิต ถึง บ้านนายคำปล่อง โครงการนี้ก็ทำแล้วนะครับ

ข้อที่ ๕ โครงการก่อสร้างถนน คสล.หมู่ ๑ สายบ้านนายช่วย ถึง บ้านนายชูศักดิ์ ตรงนี้ทำแล้วนะคับ

ข้อที่ ๖ โครงการก่อสร้างถนน คสล. จากคุ้มที่ ๘ ถึงคุ้มที่ ๙ ในผิวการจราจรเดิมก็เป็นถนน คสล.อยู่แล้วอาจนะเป็นโครงการที่ผิดพลาด หรืออาจจะเป็นการซ่อมแซมสำหรับคุ้ม ๘ คุ้ม ๙ และก็ในเรื่องของงบประมาณ ๕๓๐,๐๐๐ นี้ผมคิดว่าคงจะไม่ถึงนะครับ

ข้อที่ ๗ โครงการก่อสร้างไหล่ทาง คลส พร้อมกับท่อระบายน้ำรูปตัว V จากสายบ้านหนองบัวถึงถนนมิตรภาพตรงนี้นะครับยังไม่ได้เข้าในการประชาคมหมู่บ้านแต่ก็เห็นว่ามีความสำคัญเหมือนกันผมก็คงต้องเอาไว้ในแผนอยู่นะครับ แต่ก็ขอให้เป็นปี พ.ศ.๒๕๕๘ นะครับ จากการที่จะได้ใช้งบประมาณโยกจากปี ๒๕๕๗ ไปเป็นปี ๒๕๕๘ ในจำนวน ๑๒๕,๐๐๐ บาท

ข้อที่ ๘ ก่อสร้างถนนปู่ตา ตรงนี้ถูกต้องนะครับแต่จะมีการซ้ำกันผมก็จะกล่าวที่หลังครับ

ข้อที่ ๑๐ ก่อสร้างถนนสายบ้านนายจำนง จากจ้าวสูงเนิน เปลี่ยนเป็นเซาะสูงเนินนะครับถึงบ้านนางธัญรัตน์ เกตุวรรณ งบประมาณที่ตั้งไว้ในปี ๕๖ ก็ขออนุญาตทางท่านผู้บริหารและทางช่างนะครับก็ขอย้ายไปเป็นปี ๕๗ เพราะปี ๕๖ นั้นก็จะมีถนนที่สำคัญที่ต้องทำอยู่นะครับ ต่อไปนะครับหน้า ๗๔ นะครับลำดับที่ ๑๕๔ ก่อสร้างถนนลาดยางแบบ Cape Seal สายบ้านขุนทนถึงบ้านคลองไผ่ช่วงนี้จะเป็นถนนยุทธศาสตร์ตรงนี้ก็มีความสำคัญนะครับแต่อาจมีการซ้ำกันเล็กน้อยก็จะขออนุญาตกล่าวในภายหลังนะครับและก็ข้อ ๑๕๕ก่อสร้างถนนลาดยางแบบ Cape Seal เหมือนกันนะครับจากบ้านคลองไผ่ ถึง ทางแยกทิศใต้ลำตะคอง ข้อ ๑๕๕ ก็จะซ้ำกับในลำดับที่ ๑๗๙ แต่เป็นการสร้างถนนคนละอย่างนะครับขออนุญาติให้ผู้บริหารและทางผู้ที่ทำแผนนะครับเปิดไปดูที่ลำดับที่ ๑๗๙ หน้าที่ ๗๙ นะครับนั้นก็คือก่อสร้างถนนหินคลุกหมู่ ๑ จากถนนคอนกรีต ตรงนี้นะครับจากถนนคอนกรีตกับ

ถนนลาดยางแบบ Cape Seal ก็อยากให้ทางช่างเลือกมาสักอย่างนะครับว่าอยากจะ

- 10 -

ทำอะไรสักอย่างหนึ่งในหมู่บ้านนั้น แต่อย่างไรก็อยากจะได้ถนนคอนกรีตจะดีกว่าและก็ซ้ำกับข้อ ๑๘๗ หน้าที่ ๘๑ นั่นก็คือก่อสร้างถนนหินคลุกบ้านนางหนูฉวีวรรณ ปลิวสูงเนิน ถึงสวนหม่อนคลองไผ่ทั้ง ๓ เส้นนี้นะครับเป็นเส้นเดียวกันทั้งหมดนะครับ ต่อไปก็คือ ข้อที่ ๑๘๒ การก่อสร้างถนนหินคลุกสายบ้านนางจำนงถึงบ้านนายชูชาติ ก็จะซ้ำในข้อที่กล่าวมานั้นก็คือข้อ ๑๐ ในลำดับที่ ๑๐ หน้า ๔๕ นั้นคือก่อสร้างถนน คศล. บ้านนายจำนง ถึง บ้านนางธัญรัตน์ นะครับแต่ว่าเป็นการสร้างถนนคนละลักษณะนะครับ เพราะว่าของบ้านนายจำนงนี้ในลำดับที่ ๑๐ นั้นจะเป็นการสร้างถนน คสล. นะครับ ส่วนในลำดับที่ผมกล่าวไปสักครู่นี้เป็นการสร้างถนนหินคลุกนะครับ ต่อไปก็เป็นถนนหินคลุกสายข้างวัดถึงสวนลำไยในลำดับที่ ๑๘๓ ในการประชาคมนะครับที่ชาวบ้านต้องการที่แท้จริงนะครับถนนหินคลุกตรงนี้ได้ทำไปแล้ว แต่ก็อยากได้ไฟฟ้าแรงต่ำเข้าไปแทนนะครับซึ่งในส่วนของไฟฟ้านั้นยังไม่ได้มีเขียนไว้เฉพาะนะครับ ในข้อ ๑๘๓ ผมก็ขอแก้ไขเป็นขยายไฟฟ้าแรงต่ำเส้นนี้และครับจากข้างวัดถึงสวนลำใยขอเพิ่มชื่อก็คือสุดทางสาธารณะเข้าไปนะครับ ข้อ ๑๘๗ นะครับที่ได้กล่าวไปก็จะซ้ำกับข้อที่ ๑๗๙ ที่ได้กล่าวไปแล้วนะครับ ต่อไปหน้า ๙๑ นะครับ ในลำดับที่ ๒๔๑ ซ่อมแซมและปรับปรุงถนน คสล. บ้านหนองบัวสายบ้านโนนสว่าง ในการประชาคมนั้นไม่ได้อยู่ในการประชาคมถ้าผู้บริหารถึงว่าจำเป็นนะครับก็ยินดีครับ แต่ก็สายนี้ก็ยังสัญจรได้อยู่ แต่เส้นทางนั้นก็เริ่มชำรุดอยากให้เปลี่ยนมาเป็นงบประมาน หนึ่งล้านบาท นี้อาจจะไม่ต้องใช้ถึงนะครับขอแค่ซ่อมแซมนะครับขอแค่เอาให้ได้ใช้ก่อน ลำดับซ่อมแซมต่อไปนะครับลำดับที่ ๒๔๒ จากสายหน้าบ้านผู้ใหญ่ผมคิดว่าจากลำดับ ๒๔๑ สายบ้านหนองบัวถึงโนนสว่างก็จะเป็นสายเดียวกันกับสายหน้าบ้านผู้ใหญ่ และข้อที่ ๒๔๓ ซ่อมแซมปรับปรุงถนนหินคลุกหมู่ ๑ สายโคกนางเม้งไร่มะขามหวาน ภาพผิวเดิมก็เป็นผิวดินสำหรับในการจราจรตรงนี้ก็จะติดต่อบ้านหนองขอน ตำบลคลองไผ่ และในลำดับที่ ๑๘๔ นะครับในการสร้างถนนหินคลุกบ้านนายโต ถึง บ้านหนองขอนนี้เป็นข้อเดียวกันนะครับ แต่ว่าในเรื่องของงบประมาณที่จะให้นั้นไม่เท่ากัน ในลำดับที่ ๑๘๔ นั้นได้งบประมาณในปี พ.ศ.๒๕๕๗ อยู่ ๔๐๐,๐๐๐ บาท ในข้อ ๒๔๓ ได้งบประมาณอยู่

- 11 –

๗๕๗,๐๐๐ บาท สำหรับทางช่างนะครับก็ได้ไปทำการสำรวจดูและตีประเมินแล้วก็จะอยู่ที่ประมาณ ๗๐๐,๐๐๐ บาท ในส่วนของงบประมาณปีนี้นะครับผมเห็นว่าตรงนี้นะครับน่าจะสำคัญมาก เนื่องจากมีการสัญจรระหว่างตำบลและมีผู้คนสัญจรและพืชผลทางการเกษตรนะครับในช่วงหน้าฝนนี้จะทำให้ในการสัญจรนี้ดำเนินการไม่ได้เลย และในการประชาคมหมู่บ้านที่ผ่านมาก็เป็นอันดับหนึ่งที่ชาวบ้านให้ความสำคัญ กระผมจึงขอแก้ไขจากงบประมาณปี พ.ศ.๒๕๕๗ ให้มาอยู่ในปีงบประมาณ ๒๕๕๖ นะครับ ต่อไปนะครับข้อ ๒๔๔ ซ่อมแซมถนนลาดยางจากสามแยกหน้าโรงเรียนถึงทางรถไฟ ตรงนี้นะครับก็คิดว่าถนนยังไม่ชำรุดนะครับถ้าจะมีไว้ในแผนนะครับก็จะให้มีไว้ในปีสุดท้ายเลยในแผนสามปี ก็คือ ปี พ.ศ.๒๕๕๘และข้อ ๒๔๕ ซ่อมแซมปรับปรุงถนนหินคลุกบ้านนายสมจิตรถึงบ้านนางวรรณพร ตรงนี้ผมคิดว่าในหมู่บ้านหนองบัวไม่มีคนชื่อวรรณพรหรือนายสมคิด อาจจะเป็นของหมู่บ้านอื่นแล้วเข้ามาผิดพลาดหรือเปล่าก็อยากให้รองพิจารณาดูในงบประมาณที่ตั้งไว้ ๗๕,๗๕๐ บาท แล้วก็ปี พ.ศ.๒๕๔๖ ก็ถูกต้องแล้วจากการประชาคมที่ของบประมาณไว้ ๑๐๐,๐๐๐ บาทนะครับ แล้วหน้าที่ ๙๕ ข้อ ๒๖๐ การก่อสร้างเหมืองคอนกรีตด้านหลังศูนย์สาธิตการเกษตรตรงนี้ก็ขออนุญาตตัดออกนะครับ เพราะว่าพัฒนาชุมชนนั้นต้องการจะใช้ที่ตรงนี้นะครับทำบ่อเลี้ยงปลาและก็พัฒนาด้านอื่นๆ ผมว่างบประมาณตรงนี้เราควรที่จะเอาไปทำอื่นๆ ที่เป็นประโยชน์นะครับ จึงอยากจะเสนอถ้ามีงบประมาณตรงนี้จริงๆ ๓๔๖,๐๐๐ บาท ผมอยากให้ใช้พื้นที่ตรงด้านหลังศูนย์สาธิตที่เป็นบริเวณดินข้างๆบ่อ ทำเป็นสนามกีฬาต้านยาเสพติดจะดีกว่า เพราะว่าจากเหตุผลและผลที่จะได้รับนั้นก็คือการระบายน้ำจากครัวเรือนในหมู่บ้านที่มาลงในอ่างนี้ ความจริงแล้วเพราะว่าพื้นที่ตรงนี้ก็ไม่ได้เป็นพื้นที่รับน้ำเท่าไหร่เพราะว่าจากโรงเรียนจะลงมาตรงนี้ ซึ่งทางคุณครูของโรงเรียนก็ได้ทำการระบายน้ำออกอีกทางหนึ่งเรียบร้อยแล้วนะครับ และข้อที่ ๒๖๒ ก่อสร้างร่องระบายน้ำด้านทิศตะวันตกเฉียงใต้ เนื่องจากปี ๒๕๕๖ นี้มีงบประมาณที่ต้องทำเร่งด่วนหลายโครงการ การก่อสร้างร่องระบายน้ำต้องขออนุญาตย้ายไปเป็นปี พ.ศ.๒๕๕๗ นะครับ และสำหรับด้านโครงสร้างพื้นฐานข้อ ๑.๑ ของ หมู่ ๑ ก็มีเพียงเท่านี้ขอขอบคุณท่านประธาน , ผู้บริหาร และสมาชิกที่รับฟังครับ ขอบคุณครับ

- 12 -

นายมนตรีฯ ส.อบต.หมู่ ๒ กราบเรียนที่ประธานสภาครับกระผมนายมนตรี ศาสตร์ดำรงจากที่ผมอ่านแผนดูแล้วนะครับในการจัดทำแผนพัฒนาสามปีนะครับ การก่อสร้างถนนในหมู่บ้านลาดบัวขาวก็ถือว่าจำเป็นนะครับแต่คือไม่จำเป็นที่สุดในลาดบัวขาวนะครับ ผมมองว่าเป็นการก่อสร้างวางท่อระบายน้ำในหมู่บ้านซึ่งผมดูแล้วในหน้า ๙๖ ข้อ ๒๖๓ กับ ๒๖๔ คือ งบประมาณตรงนี้นะครับก่อสร้างร่องระบายน้ำ ๕๐๐,๐๐๐ กับก่อสร้างวางท่อระบายน้ำ ๑๘๐,๐๐๐ กระผมเกรงว่าจะไม่พอ ซึ่งผมได้คุยกับผู้อำนวยการกองช่างว่าในการพัฒนาท่อระบายน้ำของบ้านลาดบัวขาวนนี้มันต้องใช้งบประมาณจำนวนหนึ่ง กระผมก็ขอให้เน้นในด้านของท่อระบายน้ำซึ่งทางลาดบัวขาวลำบากจริงๆ ทางผู้อำนวยการกองช่างก็ได้ลงพื้นที่ไปดูแล้วว่าเป็นสิ่งที่ลำบาก และอีกส่วนหนึ่งอีกส่วนหนึ่งก็คือ อีกหลายบ้านเมื่อเกิดฝนตกลงมามันก็จะเกินน้ำขัง ก็คือก็อยากจะรบกวนทางผู้บริหารได้พิจารณาดูว่า โดยกระผมเป็นคนพื้นที่ผมทราบดีว่าเรื่องท่อระบายน้ำของบ้านลาดบัวขาวเป็นสิ่งที่สำคัญมาก ส่วนถนนเส้นสายถนนโค้งสายคุ้มบ้านโคกก็อยากขอให้ทำเป็นระยะสั้นแค่ขอให้เดินทางได้สะดวก ยังไม่ต้องถึงกับลาดยางเพราะบรรจุอีกหลายปีก็แค่อยากให้ทำทางในการสัญจรได้อย่างสะดวกก็อยากจะเน้นแค่เรื่องท่อระบายน้ำครับ เพราะว่ามีการเกิดน้ำขังขึ้นมามันก็จะเป็นพาหะของการนำพาโรค ไม่ว่าจะมี ยุง สัตว์เป็นพิษ ก็อยากฝากผู้บริหารไว้ว่าควรจะปรับลดหรือว่าเพิ่มเติมตรงไหนแล้วแต่ทางท่านผู้ใหญ่จะเห็นสมควรหรือว่าถ้าอยากจะปรึกษาว่าตรงนี้มันลำบากหรือว่าสำคัญอย่างไรกระผม

ก็ยินดีที่จะให้ข้อมูลกับทางท่านผู้บริหาร และความเป็นจริงในส่วนอื่นก็เห็นสมควรนะว่าในแผนสามปีนี้ก็ถือว่าใช้ได้ครับ ก็ไม่มีอะไรมาก ขอขอบคุณครับ

ประธานสภาฯ ครับก็ขอคุณครับ ต่อไปก็ขอเชิญสมาชิกหมู่ ๓ ขอเชิญครับ

นางแสงตะวันฯ กราบเรียนประธานสภาที่เคารพและท่านสมาชิกทุกท่าน ดิฉันนางแสงตะวัน พูน

กลาง ส.อบต.หมู่ ๓ บ้านใหม่สำโรง สำหรับโครงการของบ้านใหม่สำโรงนะค่ะก็ถือว่าสมบูรณ์ที่สุดแล้วนะค่ะ แต่ก็จะเปลี่ยนแปลงนิดหน่อยนะค่ะ หน้าที่ ๘๑ ค่ะ ถนน คสล.บ้านนายจันทร์ถึงโรงสูบน้ำ ดิฉันขอเปลี่ยนเป็นบ้านนายสมนึกถึงโรงสูบน้ำเพราะว่าจะมาซ้ำกับหน้าที่ ๘๒ บ้านนายแพงถึงบ้านนายสมนึก ขอเปลี่ยนเป็นบ้านจากนายสมนึกถึงโรงสูบน้ำที่เดียวค่ะ ขอขอบคุณค่ะ

- 13 -

ประธานสภาฯ ครับขอขอบคุณครับ ลำดับต่อไปขอเชิญหมู่ที่ ๔ ครับ ขอเชิญครับ

นางเมตตาฯ กราบเรียนท่านประธานสภาที่เคารพ ดิฉันนางเมตตา บู๊เตียว ส.อบต.หมู่ ๔ บ้าน

หนองน้ำขุ่นนะค่ะ ท่านประธานค่ะดิฉันเข้าใจนะค่ะว่าการทำงานต้องมีข้อผิดพลาดดิฉันก็ขอแจ้งข้อผิดพลาดของหมู่ ๔ ดังนี้นะค่ะ หน้าที่ ๑๘ ค่ะ คณะที่ปรึกษานายกองค์การบริหารส่วนตำบลลาดบัวขาวลำดับที่ ๕ นายแก้ว ศรีสูงเนินที่ปรึกษาหมู่ ๔ ไม่ใช่นะคะขอเปลี่ยนเป็นนายเอนก สายทอง ท่านประธานค่ะในเรื่องของโครงการโครงสร้าง การก่อสร้างต่างๆ นั้นดิฉันดูแล้วก็ครบถ้วนทุกกระบวนการไม่มีข้อผิดพลาดแต่อย่างไร แต่ดิฉันมีข้อสงสัย เรื่องของการส่งเสริมศักยภาพหรือความสามารถเรื่องผลผลิตด้านการเกษตรและแปรรูปสินค้าทางการเกษตร สิ่งก่อสร้าง สาธารณูปโภคต่างๆ ผู้บริหารต้องจัดทำอยู่แล้ว แต่มีสิ่งหนึ่งที่เรามองข้าม คือ ความเป็นอยู่ของพี่น้องประชาชน อาชีพ เรามีถนน เรามีไฟ แต่เราไม่มีสิ่งที่จะสร้างรายได้ สิ่งนี้ดิฉันขอฝากผู้บริหารนะค่ะว่าการสร้างเสริมศักยภาพให้ประชาชนได้มีศักยภาพที่ดีในการทำมาหากิน การอบรมกลุ่มอาชีพต่างๆ เท่าที่ดิฉันเป็นสมาชิกมาก็หลายปีแล้วนะค่ะ ตั้งแต่วาระก่อนจนถึงวาระนี้ดิฉันก็ยังไม่เคยเห็นมีค่ะมีในหนังสือมีในแผนแต่ไม่ได้รับการพัฒนา ดิฉันหวังเป็นอย่างยิ่งว่าผู้บริหารและสมาชิกจะได้ร่วมกันสร้างสรรค์สิ่งที่ดีงานในกับชาวตำบลลาดบัวขาวในด้านการเพิ่มรายได้เรื่องการทำมาหากินนะค่ะ เราจะพัฒนาคนพร้อมไปกับความเจริญที่จะเข้าสู่ตำบลของเรา ดิฉันขอฝากท่านผู้บริหารว่าเมื่อเราเห็นแล้วในแผนเราก็ควรจะปฏิบัติได้เช่นเดียวกันนะค่ะ ขอขอบคุณคะ

ประธานสภาฯ ครับก็ขอขอบคุณสมาชิกหมู่ที่ ๔ ครับ ผู้บริหารก็จะเอาไปปรับปรุงแก้ไขต่อไปครับ

ต่อไปก็ขอเชิญสมาชิกหมู่ที่ ๕ เชิญครับ

นายพีรพงศ์ฯ เรียนท่านประธานสภา ครับกระผมนายพีรพงศ์ ผ่องพัฒนา ส.อบต.หมู่ ๕ ครับผมก็ไม่มีอะไร โครงการทั้งหมดก็ถูกต้อง กระผมก็ต้องขอให้ผู้บริหารตั้งใจที่ทำงานให้พี่น้องเราในตำบลลาดบัวขาว ผมยินดีด้วยกับโครงการที่ทำไว้ขอให้ท่านได้ตั้งใจและพร้อมที่จะทำวันนี้ผมและสมาชิกทั้งหมดที่สนับสนุนมาแล้วยกมือให้ท่านไปแล้วผมก็พร้อมครับที่ช่วยแค่นี้ครับ ขอขอบคุณครับ

ประธานสภาฯ ครับก็ขอขอบคุณครับสมาชิกหมู่ที่ ๕ ต่อไปผมขอเชิญสมาชิกหมู่ที่ ๗ ขอเชิญครับ

- 14 –

นายสวิดฯ เรียนท่านประธานสภาฯครับ ผมนายสวิด ศรีฤทธิ์ ส.อบต.หมู่ที่ ๗ ครับผมก็ไม่มีอะไรครับก็ขอผ่านครับ

ประธานสภาฯ ครับก็ขอขอบคุณครับ ต่อไปขอเชิญสมาชิกหมู่ ๘ ครับขอเชิญครับ

นางฐิติมลฯ ส.อบต.หมู่ ๘ ค่ะดิฉันก็ไม่มีอะไรค่ะ ก็ขอฝากไว้นิดหนึ่งนะค่ะ ขอให้ผู้บริหารทำให้ครบก็แล้วกันค่ะ ขอขอบคุณค่ะ

ประธานสภาฯ ครับขอบคุณครับ ผู้บริหารก็จะรับไว้พิจารณาว่าจะทำต่อไปจนกว่าจะครบทุกแผนนะครับ ต่อไปเชิญสมาชิกหมู่ที่ ๑๐ ครับเชิญครับ

นายปิยพงษ์ฯ ส.อบต.หมู่ที่ ๑๐ เรียนท่านประธานสภาฯ กระผมขอเปลี่ยนแปลงหน้า ๕๘ นะครับมันจะซ้ำกันตั้งแต่หน้า ๕๗ ลำดับที่ ๖๙ ถนน คสล.บ้านนางล้อมนะครับจะซ้ำกับลำดับที่ ๗๕ ถนน คสล.บ้านนายสุนทรและบ้านลอยหน้า ๕๙ ก่อสร้างไหล่ทางลำดับที่ ๗๖ผมอยากจะถามช่างสักนิดว่าเป็นการสร้างไหล่ทางหรือว่าสร้างถนนครับลำดับที่ ๘๐ นะครับตรงนี้เขาจะเพิ่มเส้นทางสาธารณเข้าไปอีกที่อีกแปลงหนึ่งจะเป็นของนางล้วนตรงนั้นจะไม่มีทางเข้าและหน้า ๑๐๕ ขุดลอกเขื่อนเทคอนกรีตหน้าบ้านเจ้ไก่นะครับไม่ใช้บ้านเจ้ไถ ครับขอขอบคุณครับ

ประธานสภาฯ ครับขอบคุณครับ ก็ผ่านไปขอเชิญสมาชิกหมู่ ๑๑ เชิญครับ

นายชีพฯ ส.อบต.หมู่ ๑๑ ครับไม่มีครับ ขอขอบคุณครับ

ประธานสภาฯ ครับ ต่อไปขอเชิญสมาชิกหมู่ ๑๒ ครับเชิญครับ

นายชัยชนะฯ เรียนประธานสภาที่เคารพครับและผู้บริหารท้องถิ่นและสมาชิกทุกท่านตลอดจนผู้นำชุมชนที่สนใจในเรื่องแผนสามปี ครับเปิดดูในหน้าที่ ๖๒ ครับท่านสมาชิกที่เคารพลำดับที่ ๙๕ ถนนบ้านซับมะกูดนะครับตามความเป็นจริงที่ช่างไปวัดมันเป็น๓ เมตรครึ่งนะครับ แต่ในแผนเป็น ๓ เมตร ผมก็ขอฝากผู้บริหารเลยนะครับประการแรกผมขอสนับสนุนความคิดของท่านสมาชิกกรนามซิกห์ ซิกห์ เรื่องสนามกีฬา เรื่องป้ายประชาสัมพันธ์หมู่บ้าน ผมขอสนับสนุนด้วยความยินดีนะครับและคุณเมตตา บู๊เตียวนะครับผมก็เห็นความสำคัญเหมือนกันในการประกอบอาชีพของประชาชนซึ่งอย่างน้อยก็เป็นโครงการของประชาชนเราที่ต้องมีส่วนรู้ ส่วนรับทราบในการดำเนินการและก็มาถึงคณะผู้บริหารนะครับ ซึ่งเป็นทั้งข้อฝาก ข้อติและข้อชม

- 15 –

ถือว่าเรามีส่วนร่วมกันแล้ว เราเป็นตัวแทนประชาชน เป็นตัวแทนชาวบ้านถูกไหมครับ เรามีอะไรเราก็ปรึกษาหารือกันใช่ไหมครับท่านประธาน ส่วนที่ผมจะชมนะครับ อย่างแรก ผมขอบคุณคณะผู้บริหารชุดนี้นะครับที่ท่านได้ให้จ่ายงบประมาณในการพัฒนาโครงการที่ผ่านไปแล้ว ๔ หมู่บ้าน ยกตัวอย่างบางหมู่บ้านผ่านสภาไปแล้ว ๒,๒๙๐,๐๐๐ บาทซึ่งมีผู้รับเหมามารับได้ ๒๑๐,๐๐๐ บาทก็มีเงินเหลือกลับเข้ามาเป็นส่วนเหลือของเงินจ่ายขาดอีก ๘๐,๐๐๐ บาทนี่ผมยกตัวอย่างแค่บ้านเดียวนะครับ หรือบ้านที่สองคือบ้านของผมเองนะครับ เมื่อผ่าสภาไปแล้ว ๒๗๐,๐๐๐ บาทแต่มีผู้รับเหมามารับจ้างเหมาแค่ ๒๐๙,๐๐๐ บาทซึ่งมีงบเหลือกลับเข้ามาอีก ๗๐,๐๐๐ บาทนี่ผมยกตัวอย่างให้ดูนะครับ และอีกอย่างหนึ่งคือท่านผู้บริหารชุดนี้ให้เกียรติข้าราชการ ลูกจ้างประจำ ลูกจ้างชั่วคราว คือพูดตรงๆนะครับอยู่ตรงไหนก็อยู่ตรงนั้นไม่มีการปรับเปลี่ยนโยกย้ายหรือการจะโยกย้ายก็ขอให้เป็นไปตามแผนงานที่ว่าเค้าสอบบรรจุได้ หรือเปลี่ยนแปลงงานไปหรือปรับปรุงตัว อันนี้ผมเห็นด้วย ส่วนที่ผมจะตินั้นก็เป็นเรื่องธรรมดาของมนุษย์อยู่ด้วยกันก็ต้องมีการคุยกัน ทะเราะกันปรึกษาหารือกัน เรื่องที่ ๑ การจัดแผนพัฒนาตามความเดือนร้อนของประชาชนที่คุณเมตตา พูดมาผมเห็นด้วยอย่างยิ่งเลยครับ ยกตัวอย่างเรื่องไฟฟ้าครับ ปากทางซอยพญาธรถึงบ้านนายหมั่นนะครับไฟเข้าไม่ถึง เรื่องที่ ๒ โครงการจากไร่น้องหนึ่งไปที่คุ้มทรัพย์อนันต์มีอยู่ ๑๐ หลังคาเรือนแต่ไม่มีไฟฟ้าใช้ผมก็จะฝากไว้เรื่องหนึ่ง อย่างกรณีประปาผมว่าทุกหมู่บ้านมีปัญหาแน่โชคดีนะครับที่บ้านหนองน้ำขุ่นกำลังจะขยาย บ้านโนนแต้กำลังขยาย บ้านใหม่สำโรงกำลังจะขยายผมยินดีแทนสมาชิกทุกท่านนะครับที่มีประปาส่วนภูมิภาคเข้ามา แต่บ้านผมยังมีอีกหลายจุดนะครับที่ยังไม่ถึงที่ผมพูดนี้บ้านผมก็อยากได้ การจัดแผนพัฒนาท้องถิ่นนะครับดูจากแผนพัฒนาปี ๕๖ นี้ผมอยากให้คณะผู้บริหารตะหนักตรงนี้ด้วยนะครับเรื่องไฟฟ้า ยกตัวอย่างบ้านซับสมบูรณ์ปากทางบ้านซับสมบูรณ์ ปากทางบ้านหนองบัว อันตรายมากครับ ซึ่งถนนเส้นนี้มีการสัญจรไปมาที่ประชาชนใช้มาก รองๆ จากบ้านเลิศสวัสดิ์ และโนนสว่าง ผมอยากให้ผู้บริหารตะหนักถึงเรื่องไฟฟ้าให้มากครับ เรื่องต่อไปนะครับการจัดลำดับแผนการประชาคมของหมู่บ้านก็ได้ผ่านมาแล้ว ผมก็อยากให้ผู้บริหารส่งให้สมาชิกด้วยอย่างน้อยเวลาจัดแผนพัฒนาปี ๕๖ สมาชิกจะได้มีอยู่ในมือว่าที่

- 16 –

ประชาคมมาแล้วนั้นมีการจัดแผนอย่างไรผมขอฝากด้วยนะครับ ข้อที่ ๓ จากงบประมาณประจำปี ๕๖ ซึ่งตามความเป็นจริงแล้วงบประมาณของ อบต.ลาดบัวขาวปีหน้าปี ๕๖ เกือบ ๔๐ ล้านขอให้จัดด้วยความเหมาะสมนะครับ พูดตรงๆคือผมเป็นสมาชิกผมอยากให้โครงการเราทั่วถึง ไม่ว่าโครงการซื้อขายก็ดี ส่วนสมาชิกก็ดี คุณภาพชีวิตก็ดี ผมขอให้ดูแลอย่างทั่วถึงนะครับ พูดตรงๆอย่าจัดน้อยไม่ใช่เห็นแก่สมาชิกขอให้เห็นแก่ประชาชนทั้งตำบล และการแจกข้าวของที่ผ่านมานะครับทำไม่ต้องพูดถึงในปีงบประมาณ ๕๖ ผู้บริหารต้องจัดครับ ไม่ว่าจะเป็นงบผ้าห่ม งบอุปกรณ์กีฬา การพบปะประชาชนก็แล้วแต่ ขอยกตัวอย่างนะครับการแจกผ้าห่มผมอยากให้คณะผู้บริหารเห็นใจสมาชิกนะครับ เพราะว่าสมาชิกจะรู้ว่าใครเดือดร้อนจริงใครเดือดร้อนปลอมขอให้เกียรติสมาชิกด้วยนะครับผมขอฝากในเรื่องผ้าห่ม และการประชาคมนะครับผมขอติตรงๆนะครับว่า คือผู้บริหารบอกสมาชิกให้ส่งโครงการจ่ายขาดก็ดี โอนงบประมาณก็ดี ต้นเดือนเมษายนจริงไมครับ แต่ผู้บริหารออกประชาคมจริงต้นเดือนถึงปลายเดือน แล้วเกิดอะไรขึ้นครับ เมื่อถึงผู้นำชุมชนแล้วผู้บริหารก็อยากให้เราส่งโครงการเร็วเพราะว่ามีเวลาน้อยในการประมาณการโครงการ ปัญหาเกินอย่างนี้ครับสมาชิกส่วนมากจะส่งโครงการประมาณก่อนกลางเดือน แต่ผู้บริหารออกประชาคมช่วงกลางเดือนไปแล้วเพราะติดช่วงสงกรานต์ ปัญหาก็เลยเกิดอย่างนี้ครับผู้นำก็เข้าใจว่าถ้าส่งโครงการวันนี้คือจะต้องให้อยู่ในแผนเลย ซึ่งตามความเป็นจริงแล้วไม่ใช่อย่างนั้นครับเพราะว่าสมาชิกเสนอไปแล้วไม่ว่าจะทำให้สมาชิกสภาแต่ละหมู่บ้านหรือบางบ้านต้องทะเราะกับผู้ใหญ่บ้าน ทะเราะกับกำนัน ทะเราะกับผู้นำชุมชน ตรงนี้ผมก็ขอฝากไว้นะครับในการออกคำสั่ง ซึ่งต่อไปนะครับการแจกจ่ายอุปกรณ์กีฬานี้เป็นปัญหาใหญ่ อุปกรณ์กีฬามันเป็นที่หนักแก่สมาชิก ข้อที่ ๑.ถ้าสมาชิกถือเองอาจจะเป็นหน้าเป็นตาในการแจกพูดตรงๆหรือว่าการหาเสียงก็ได้ ข้อที่ ๒.ผลเสียเวลาเด็กแข่งกีฬาก็ไม่ไปหาผู้นำคนอื่นผมหรือท่านนี่แหละครับเสื้อ กางเกง รองเท้า แพงกว่าอุปกรณ์กีฬาที่เราจะต้องหาให้หรือจะต้องพาไปแข่งกีฬาอย่างที่ผมพูด ก็คือผมจะขยายความก็แล้วกันเพราะว่าทำไม

ต้องออกคำสั่งอย่างนั้นผมเข้าในว่าผู้บริหารบางส่วนอาจจะไม่รับรู้ด้วยตรงนี้ผมพูด

ตรงนะครับ ข้อที่ ๗ นะครับการออกหนังสือต่างๆนะครับที่ผมลำเรียงมา ๔-๕ ข้อ

- 17 –

แล้วขอให้ท่านผู้บริหารออกหนังสืออย่างเป็นทางการ เรียนเชิญสมาชิกทุกท่านมาปรึกษาหารือกันก่อน ก่อนออกคำสั่งมาปฏิบัติ ขอให้ผู้บริหารออกหนังสือเรียนเชิญสมาชิกทุกท่านมารับทราบแนวทางในการปฏิบัติงานของผู้บริหาร สิ่งที่ผมกล่าวมาผมก็มีความปรารถนาต่อทุกท่านต่อคณะผู้บริหารต่อชุมชนและท้ายสุดนี้นะครับผมก็หวังว่าสมาชิกทุกท่านจะต้องรอบครอบ ตรึกตรองเราเป็นสมาชิกสภาท้องถิ่นกว่าจะเลือกตั้งเข้ามาได้เลือดตาแถบกระเด็นอย่างน้อยเราหนึ่งเสียงทุกท่านมีศักดิ์ศรีกระผมสามสมัยสี่สมัยศักดิ์ศรีเท่าเทียมกัน ครับขอขอบคุณครับ

ประธานสภาฯ ครับขอขอบคุณครับ ต่อไปก็ขอเชิญหมู่ที่ ๑๓ ครับเชิญครับ

นายธวัชชัยฯ ส.อบต.หมู่ ๑๓ ครับเรียนท่านประธานสภาครับกระผมก็มีการเปลี่ยนแปลงนะครับดูหน้าที่ ๖๖ โครงการที่ ๑๑๓ นะครับ ตรงคุ้มหัวทรัพย์นะครับไม่ใช่คุ้มท่าทรัพย์นะครับ และก็อยากจะฝากผู้บริหารอีกเรื่องนะครับคือกลุ่มอาชีพ ก็อยากให้ผู้บริหารดูด้วยนะครับเพราะว่าบางหมู่ก็อาจมีความจำเป็น ก็มีแค่นี้ครับขอบคุณมากครับผม

ประธานสภาฯ ครับต่อไปหมู่ที่ ๑๔ ครับเชิญครับ

นางพงษ์พชญ์ฯ ส.อบต.หมู่ ๑๔ ดิฉันและคุณป้ายุพยงค์ที่พูดไปแล้วเดียวดิฉันจะเขียนรายละเอียดมาให้คณะผู้บริหารและฝ่ายปกครองให้ทราบต่อไปค่ะ ขอขอบคุณค่ะ

นางยุพยงค์ฯ ส.อบต.หมู่ ๑๔ เรียนท่านประธานนะค่ะ ดิฉันขอพูดเรื่องของงบประมาณของกองสาธารณสุขสักนิดนะค่ะงบประมาณจากหลวงปีละ ๑๐,๐๐๐ บาท นั้นไม่พอนะค่ะจึงอยากให้ผู้บริหารสร้างงบที่ว่าในส่วนขององค์การบริหารส่วนตำบลช่วยเหลืออีกค่ะเพราะว่างานสาธารณสุขนี้ก็เป็นหน้าเป็นตาให้กับองค์กรเพราะว่าถ้ามีสุขภาพดี ไม่มีโรคภัยไข้เจ็บ ไม่มีโรคพิษสุนัขบ้า ซึ่งขณะนี้องค์กรก็กำลังทำเรื่องนี้นะค่ะ วันนั้นดิฉันได้ไปประชุมแทนในนามของสมาชิกพอดีท้องถิ่นไม่ได้ไปประชุมเขาก็ได้ฝากงานมาด้วยว่างานสาธารณสุขก็เป็นสิ่งที่จำเป็นในสำหรับคุณภาพชีวิตนะคะก็ขอฝากตรงนี้ด้วย ปกติเงินอุดหนุนตรงนี้ไม่พอ จึงอยากจะขอเพิ่มก็คือได้ทั้งตำบล ไม่มีหมู่บ้านใดหมู่บ้านหนึ่งหรอกค่ะหลอกนะค่ะต้องขอฝากตรงนี้ไว้ด้วย แต่เรื่องอื่น เรื่องงบประมาณหรือเรื่องแผนงบประมาณต่างๆรายละเอียดต่างๆถ้าดิฉันจะมาพูด

ตรงนี้ก็คิดว่าจะเสียเวลาและรายละเอียดไม่พอดิฉันก็ขอส่งตามหลังก็แล้วกันค่ะคงมี

แค่นี้แหล่ะค่ะ ขอขอบคุณค่ะ

- 18 –

ประธานสภาฯ ครับขอขอบคุณครับ ต่อไปก็ขอเชิญหมู่ ๑๕ เชิญครับ

นายวีระฯ กราบเรียนท่านประธานสภาที่เคารพกระผมนายวีระ เถาะสูงเนิน ส.อบต.หมู่ ๑๕ กระผมก็มีเรื่องที่จะต้องแก้ไขนะครับ คือ ร่องระบายน้ำซอย ๒ หน้า ๙๘ ข้อ ๒๘๒ นะครับผมอยากให้ทางช่างออกไปวัดใหม่ คือ ความยาวของร่องระบายน้ำ ๑๔๒ เมตรนี้ไม่ใช่นะครับจากบ้านนางจั่นถึงบ้านนายเด่นและผมขอเปลี่ยนมาเป็นงบเร่งด่วนในปีงบ ๕๖ ให้เป็นงบ ๕๗ แล้วต่อไปก็หน้า ๙๔ นะครับ โครงการปรับปรุงถนนจากที่ไปบ้านความน่าจะเป็นประมาณ ๑๐๐ เมตร ผมจึงอยากให้ช่างออกสำรวจใหม่ครับ ต่อไปหน้า ๘๙ ครับ โครงการข้อที่ ๒๓๑ ถนนบ้านนายเหลือถึงโคนมจากข้อเท็จจริงยาวประมาณ ๓ กิโล แต่ลงมาในแผนเป็น ๒๐๐ เมตร ก็อยากให้ช่างออกไปสำรวจใหม่ครับ ผมก็มีแค่นี้แหละครับขอขอบคุณครับ

ประธานสภาฯ ครับขอขอบคุณครับ ต่อไปขอเชิญหมู่ ๑๗ เชิญครับ

นายมนตรีฯ กราบเรียนประธานสภาที่เคารพ กระผมนายมนตรี อับษร ส.อบต.หมู่ ๑๗ ครับก็มีข้อแก้ไขหน้าที่ ๗๓ ลำดับที่ ๑๔๗ ตรงบ้านนางหนูแดงขอเปลี่ยนเป็นจากนางเป็นนายครับ ส่วนเรื่องอื่นนะครับก็เป็นเรื่องถึงขยะ คือ ถึงขยะไม่เพียงพอต่อจำนวนประชากรในหมู่บ้าน หลังจากที่จ่ายไปก็มีเสียงตอบรับดีครับในจำนวนคนที่ได้รับนะครับส่วนสำหรับคนที่ไม่ได้รับก็มีเสียงตอบกลับเหมือนกันครับ ขอขอบคุณครับ

ประธานสภาฯ ครับกระผมก็ขอให้ผู้บริหารได้ปรับปรุงเปลี่ยนแปลงต่อไป

นายธวัชชัยฯ ส.อบต.หมู่ ๑๓ ผมต้องขออนุญาตประธานสภานะครับ ส่วนเรื่องของขยะนะครับปัญหาก็คือว่าบ้านทรัพย์ตะเคียนกับบ้านอุดมทรัพย์นี้นะครับมีปัญหาจริงๆเพราะว่าสองหมู่บ้านนี้นะครับตลอดแนวถังขยะไม่พอจริงๆเพราะทั้งหมู่บ้าน บ้านผมสมัยที่แล้วได้มาแค่ ๔๐ ถังและก็เพิ่มมาอีก ๑๔ ถังปัญหามันเยอะครับผมก็ต้องฝากผู้บริหารด้วยนะครับให้ดูเรื่องของถังขยะด้วยนะครับ ขอขอบคุณครับ

นายบุญมาฯ รองนายกฯ อบต.ลาดบัวขาว ต้องขออนุญาตสมาชิกนะครับคือเรื่องของถังขยะคือว่าในปีนี้นะครับมีวิธีการซื้อถังขยะมีปัญหามาก ถ้าเราย้อนไปดูเมื่อสองปีที่แล้วนะครับ

คือเขาซื้อในราคา ๔๐๐ กว่าบาท แต่พอเราไปถามบอกว่า ๕๗๐ ซึ่งมันแตกต่างกันมากโดยข้ออ้างว่าน้ำท่วมถ้าเราจะไปซื้อ ถ้าดูย้อนหลังแล้วเราไปซื้อมันก็ดูว่า

- 19 –

เหมือนกับเราส่อในการทุจริตที่เราจะไปซื้อถังขยะ เพราะฉะนั้นเราก็พยายามหาผลสุดท้ายเราก็ได้มาเท่าที่ทุกท่านเห็นคือ ๒๐๐ ใบในในราคา ๔๗๐ บาทมีร้านที่ทำให้เรานอกนั้นก็มีแต่ราคา ๕๗๐ บาท ซึ่งทางผู้บริหารก็ไม่กล้าซื้อนะครับก็กลัวหลายๆเรื่องนะครับเพราะฉะนั้นเราก็ไม่อยากให้มีปัญหาตามมาดังนั้นเราก็ควรซื้อที่เราจะทำได้ส่วนปีต่อไปก็จะรับปากสมาชิกทุกท่านว่าเราจะตั้งงบซื้อตามความต้องการเพื่อจะให้ปัญหาต่างๆ นั้นลดลงสิ่งที่เราเป็นอยู่ประจำก็คือเรื่องของขยะ คือว่ามาลงชื่อเอาถังขยะ พอลงชื่อเอาถังขยะไปก็กลายเป็นเจ้าของโดยปริยายใครไปทิ้งก็ไม่ได้ซึ่งมันผิดจากเทศบาล ซึ่งเทศบาลเขาคำนวณไว้เป็นจุดๆละ ๒-๓ ถัง ดังนั้นจึงอยากเรียนให้สมาชิกทุกท่านได้ทราบปัญหาเรื่องของขยะนั้นมีมานานแล้วแต่เราก็พยายามที่จะแก้ก็ขอเรียนให้ที่ประชุมทราบ

ประธานสภาฯ ครับทุกหมู่ก็ได้ทำการเปลี่ยนแปลงแก้ไขทุกหมู่แล้ว ผมก็จะขอมติในที่ประชุมสภาว่าเมื่อเปลี่ยนแปลงแก้ไขแล้วจะอนุมัติเห็นชอบหรือไม่ขอให้ยกมือครับ

**มติที่ประชุม เห็นชอบ ๒๔ ท่าน**

**ระเบียบวาระที่ ๕ เรื่อง อื่นๆ (ถ้ามี)**

๕.๑ เรื่องขอความเห็นชอบรื้อถอนและปรับปรุงห้องประชุมสภาองค์การบริหารส่วนตำบลลาดบัวขาว ขอให้ผู้บริหารชี้แจงเรื่องนี้ครับ เชิญครับ

นายบุญมาฯ รองนายกฯ อบต.ลาดบัวขาว กราบเรียนประธานสภาที่เคารพผมนายบุญมา ปัตเทสัง คือจริงๆแล้วสภาเราอย่างที่หลายๆท่านได้เห็นว่าสภาเราก็เหมือนสภาวัด ก็พูดตามภาษาชาวบ้านซึ่งมันไม่เหมาะที่จะทำนิติกรรมทางกฎหมายหลายๆเรื่อง ฉะนั้นในแนวความคิดของผู้บริหารอยากจะปรับปรุงห้องประชุมสภาให้เป็นที่เกรงขามเป็นที่ศักดิ์สิทธิ์ในการพิจารณากฎหมายต่างๆ เพราะฉะนั้นจึงเห็นว่าองค์การบริหารส่วนตำบลลาดบัวขาวก็มีงบประมาณส่วนหนึ่งที่สามารถจะจัดสรรให้สภาในการทำกิจกรรมสภา เช่น ติดม้าน ติดแอร์ เวลาสมาชิกมาประชุมแบบสบายๆ ซึ่งที่แล้วๆมาจะนำเสนอเรื่องนี้แต่ไม่ได้รับการตอบรับ ซึ่งสมัยนี้เรามีงบประมาณสมชิกทุกคนก็มีสิทธิ์ที่จะเสนอเอาสิ่งที่ตนเองจะได้ดังนั้นทางผู้บริหารก็มีแนวทางคิดปรับปรุงสภาแห่งนี้ให้เป็นที่น่าประชุม ส่วนในเรื่องของการปรับปรุง

- 20 –

สภาท่านปลัดมนตรีก็จะมาชี้แจงให้ทราบว่าจะปรับปรุงในลักษณะไหนเชิญท่านปลัดให้รายละเอียดเลยครับ เชิญครับ

นายมนตรีฯ ปลัดองค์การบริหารส่วนตำบลคลองไผ่ เรียนท่านประธานสภา ท่านผู้บริหาร สมาชิกสภาผู้ทรงเกียรติทุกท่าน สำหรับเรื่องขอความเห็นชอบปรับปรุงรื้อถอน เดิมมาเมื่อเห็นบรรยากาศแบบนี้แล้ว ทุกอย่างมันก็จะราบรื่นผมแบบนี้แล้วก็สบายใจผมก็ขอเสียงปรบมือให้แต่ทุกท่านด้วยครับ แค่ผมต้องการให้ห้องนี้ตรงนี้กว้างขึ้นมันโล่งขึ้นแค่นั้นเอง แต่การที่จะทำเพื่อป้องกันปัญหาที่จะเกิดขึ้นในอนาคตในสิ่งที่เราจะเอากำแพงออกเพราะกำแพงนี้ถูกสร้างขึ้นมาโดยงบประมาณของ อบต.ถูกไมครับเมื่อจะรื้อถอนมันจะต้องผ่านความเห็นชอบของสภา เพราะการใช้งบประมาณเป็นอำนาจของสภาเมื่อจะรื้อถอนก็ต้องใช้อำนาจของสภาเหมือนกัน เพราะฉะนั้นเป็นข้อกฎหมายส่วนจะทำอะไรเป็นเรื่องของภายในบริหารไม่เกี่ยว ที่ต้องขอความเห็นชอบก็คือจะเอากำแพงนี้ออกก็เท่านั้นเองให้มันกว้าง จากเที่ยวที่แล้วที่มันร้อนเพราะอะไร เพราะมันไม่มีแอร์ มันแคบเห็นไมครับ มาเที่ยวนี้ทำไมเย็นเพราะใจเรามันเย็นลง และแอร์ตัวนั้นที่ตั้งมาตั้งแต่อดีตไม่เคยได้ใช้วันนี้ได้ใช้เพราะอะไร เพราะเอากำแพงออก เราเปิดใจเราเปิดห้องแล้วต่อก็คือกำแพงนี้ก็จะออกมันจะกว้างแต่เสาไม่เอาออกเพราะมันเป็นโครงสร้างหลักถ้าเอาออกมันจะกระทบต่อความมั่นคงของตัวอาคาร แต่กำแพงนี้เอาออกห้องจะได้กว้าง เวลาเราจัดประชุมเข้าร่วมประชุมหรือชาวบ้านชุมชนที่อยากจะมาฟังเราจะได้มีพื้นที่ที่จะนั่ง และพนักงานที่จะมาเสริฟ

บริการเขาจะได้มีพื้นที่ของเขาวันนี้ที่นำเข้าในที่ประชุมสภาก็เพื่อที่จะขอแค่ปรับปรุงตรงนี้เองขอความเห็นชอบรื้อถอนและปรับปรุงให้สวยงามต่อไปครับ ขอขอบคุณครับ

นางยุพยงค์ฯ ส.อบต.หมู่ ๑๔ ค่ะ ดิฉันไม่เห็นเอกสารที่จะต้องใช้งบประมาณเท่าไหร่ในการปรับปรุงค่ะ

นายอาจองฯ ผู้อำนวยการกองช่าง รักษาราชการแทนปลัด อบต.ลาดบัวขาว ครับผมก็ขอชี้แจงในที่ประชุมนะครับยังไม่ทราบประมาณการนะครับทุกอย่างอาจจะมีการตกแต่งเพิ่มเติม

- 21 –

นายมนตรีฯ ปลัดองค์การบริหารส่วนตำบลคลองไผ่ ต้องขอความเห็นชอบก่อนรื้อถอนก่อนไม่เกี่ยวกับงบประมาณ ถ้าใช้งบประมาณต้องขออีก

นายสุวิทฯ ส.อบต.หมู่ ๗ ครับปลัดครับผมก็ขอถามว่าการรื้อถอนต้องรื้อถอนหมดเลยหรือเปล่าครับถ้าไม่ต้องบอกว่าปรับปรุงเป็นบางส่วนครับ ส่วนเรื่องค่าใช้จ่ายงบประมาณเท่าไหร่นั้นก็ขอให้เร็วๆ สักนิดหนึ่งเพื่อจะได้ให้สมาชิกของเราได้รับทราบกันนะครับ ขอขอบคุณครับ

ประธานสภาฯ ครับผมก็จะขอมติในที่ประชุมนะครับว่าจะอนุมัติให้ผู้บริหารดำเนินการหรือไม

นายสวิดฯ ส.อบต.หมู่ ๗ ครับผมนายสวิด ศรีฤทธิ์ ผมก็ทราบเรื่องต่างๆ นั้น ผู้เจ้าของงบประมาณนั้นเมื่ออนุมัติแล้วถ้ามีปัญหาอะไรขึ้นมานะครับพวกเราต้องรับผิดชอบหรือเปล่าครับเพราะสัญญาการสร้างเมื่อครบ ๒ ปีนั้นก็มีส่วนนะครับ เราต้องคิดให้ดี เพราะเราเป็นสมาชิก เป็นสภาเมื่อเราเป็นอะไรมาเราก็จะโดนนะครับผมก็อยากให้เพื่อนๆสมาชิกทุกท่านคิดให้ดีนะครับทุกสิ่งทุกอย่างนั้นมีกฎหมายควบคุมนะครับขอขอบคุณครับ

นายอาจองฯ ผู้อำนวยการกองช่าง รักษาราชการแทนปลัด อบต.ลาดบัวขาวครับต้องขออนุญาตครับส่วนสัญญาในการค้ำประกันสัญญาอาคารตรงนี้ได้หมดสัญญาค้ำประกันไปแล้วนะครับ ขอขอบคุณครับ

นายสวิดฯ ส.อบต.หมู่ ๗ ครับผมก็อยากให้เลื่อนไปอีกนิดหนึ่งนะครับเพื่อให้ทุกสิ่งทุกอย่างมันลงตัวว่ามันถูกต้อง เพราะตอนนี้งบประจำปีมีอยู่แล้วนะครับ ทำตรงนี้ผมก็ว่าดีนะครับต้องให้ระยะเวลาอีกนิดหนึ่งนะครับขอขอบคุณครับ

นายสรพงษ์ฯ ส.อบต.หมู่ ๑ ครับผมก็อยากให้เลื่อนออกไปก่อนนะครับ และก็อยากจะได้รูปแบบประมาณการว่าเราจะทำแบบไหน ก็อยากจะเห็นแบบภาพว่าจะทำอย่างไงนะครับขอขอบคุณครับ

นายมนตรีฯ ปลัดองค์การบริหารส่วนตำบลคลองไผ่ ครับต้องขออนุญาต เอาแค่ง่ายๆเลย ขอความเห็นชอบเอากำแพงตรงนี้ออกแค่นี้ ไม่ต้องพูดถึงเรื่องอื่นเลย การจะเอากำแพงออกให้ห้องกว้างเพื่อพวกท่านเห็นชอบหรือไม่เอาแค่นี้ เข้าใจที่ผมพูดหรือไม่แค่ขอความเห็นชอบ เพราะถ้าท่านไม่เห็นชอบผมก็เอาออกไม่ได้ เพราะตรงนี้มันติดตั้ง

- 22 –

ถาวร มันไม่ผิดกฎหมายหรอกครับเพราะผมเป็นนักกฎหมายผมรู้ และทำไมผมต้องเข้าสภา เพราะมันเป็นข้อบัญญัติว่าสิ่งที่ก่อสร้างอันแรกสภาอนุมัติงบประมาณก่อสร้างแต่ตรงนี้ไม่ใช้งบประมาณเลยก็ได้ คนงานเราตั้ง ๔๐ กว่าคนลูกจ้างเราเยอะฆ้อน ๒ ค้อนทุบตับๆก็หายแล้ว แต่จะทุบตับได้ก็ต่อเมื่อผ่านทางสภาก่อนว่าควรจะให้เอาออกหรือไม่ให้เอาออกแค่นี้เอง ให้ประธานพิจารณาไปเลยไม่ต้องรอหรอกครับแค่เรื่องง่ายๆไม่ต้องทำให้มันยากหรอกครับ

นายสวิดฯ ส.อบต.หมู่ ๗ ครับต้องขออนุญาตครับ ถ้าอย่างนั้นผมก็ไม่เห็นด้วยครับขอขอบคุณครับ

นายกรนามซิงห์ฯ ส.อบต.หมู่ ๓ ครับขออนุญาตครับ พูดง่ายๆเลยนะครับที่ท่านปลัดชี้แจงมา เอาเป็นว่าตอนนั้นท่านยังไม่เข้ามา ผมว่าถ้าฝ่ายผู้บริหารตัดสินใจทำเองไม่ต้องผ่านสมาชิกหรอกครับ เมื่อก่อนที่ท่านตัดต้นไม้ท่านยังไม่เคยถามพวกผมฝ่ายผู้บริหารทำเลย แต่ตรงนี้ไม่ได้อยู่ในวาระว่าจะต้องยกมือที่จะทุบกำแพงนี้ ข้อบัญญัติเข้ามางบประมาณตั้งรับเมื่อนั้นทุบได้เลยใช่ไหมครับท่าน ครับต้องขอโทษด้วยนะครับแค่นี้ครับ

ประธานสภาฯ ครับๆ เชิญนั่งครับ

นายสุวิท ส.อบต.หมู่ ๗ กระผมต้องขออนุญาตนะครับท่านปลัด ผมอยากให้ทุกท่านพูดคุยกันครับรองปรึกษาหารือกันว่าจะทำอย่างไร จะได้ไม่ต้องมาทะเลาะกัน เมื่อเรื่องเก่ามันผ่านไปแล้วก็ให้มันผ่านไป เราน่าจะหาแต่เรื่องใหม่ๆเข้ามาในตำบลของเราเรื่องดีๆที่จะนำมาพัฒนาตำบลของเราช่วยกันนะครับเพื่อนสมาชิกช่วยกันครับขอขอบคุณครับ

นางเมตตาฯ ส.อบต.หมู่ ๔ เรียนท่านประธานสภาค่ะ ดิฉันเข้าใจทั้ง ๒ ฝ่ายนะค่ะ คือท่านประธานสภาค่ะดิฉันว่ารายละเอียดการจะชี้แจง อย่างคุณสวิด ศรีฤทธิ์ ที่ถามมาว่าโครงสร้างตรงนี้ได้มีสัญญากันไหมแล้วกี่ปีจะมีการรื้อถอนได้ ดิฉันก็อยากให้ท่านนะค่ะ ท่านตอนนั้นท่านอยู่หรือป่าวตอนที่ก่อสร้างตรงนี้มีสัญญากันหรือป่าว และอย่างที่สมาชิกท้วงติงมาก็ไม่ได้เสียหายอะไร อยากทราบว่าตรงนี้รื้อถอนได้ไหมส่วนการเสนอว่าจะปรับปรุงดิฉันก็ว่าเป็นสิ่งที่ดีนะค่ะ ดิฉันก็อยากจะทราบรายละเอียดตรงนี้ก่อนว่ามีข้อสัญญาผูกพันกันหรือเปล่าว่าห้ามไปรื้อห้ามไปทุบอะไรอย่างนี้นะค่ะ เมื่อไม่มีข้อห้ามตรงนี้การปรับปรุงแค่กำแพงแค่นี้คงไม่มีปัญหา

- 23 –

อะไร ท่านก็ได้บอกแล้วว่า เมื่อทุบตรงนี้แล้วแผนการที่จะใช้เงินก็จะต้องเข้ามาอีก ฉะนั้นรายละเอียดในข้อสัญญาการก่อสร้างครั้งแรกเป็นอย่างไรถูกหรือผิด ดิฉันก็อยากให้ทางช่างเป็นผู้ชี้แจงสัญญาเดิมเป็นอย่างไร สมาชิกก็ยังสงสัยอยู่นะค่ะ ขอขอบคุณค่ะ

นายชัยชนะฯ ส.อบต.หมู่ ๑๓ กราบเรียนท่านประธาน ท่านสมาชิก ท่านปลัด การที่ท่านสมาชิกท้วงติงผมก็เห็นด้วย เพราะว่าในเรื่องการปรับปรุงตรงนี้ก็เป็นของส่วนรวมของสมาชิกแม้กระทั่งผู้นำชุมชนจะเข้ามาใช้บริการได้ ในมตินี้ผมก็เห็นด้วยกับท่านผู้บริหารและก็หวังดีต่อชุมชน แต่ว่าความเห็นที่ว่าจะมีความห่วงว่าจะผิดหรือจะถูกก็แล้วแต่ ระเบียบโครงการในการจะปรับปรุงก็แล้วแต่ เมื่อเป็นอย่างนี้ทางออกที่ดีที่สุดก็คือ ผมขอเลื่อนญัตตินี้ครับ ขอขอบคุณครับ

นายอาจองฯ ผู้อำนวยการกองช่าง รักษาราชการแทนปลัด อบต.ลาดบัวขาว ครับผมก็ขออนุญาตชี้แจงท่านสมาชิกที่ซักถามมานะครับ ส่วนในข้อสัญญาตรงนี้บังเอิญผมย้ายมาไม่ทันอาคารตรงนี้ แต่โดยสรุปในการก่อสร้างหลังจากก่อสร้างเสร็จตามรูปแบบที่กำหนดงานสถาปนิกออกแบบแล้ว มีความมั่นคงแข็งแรงและสวยงามเสร็จได้ตามรูปแบบก็มีการจ่ายเป็นงวดงานพองวดสุดท้ายงานเสร็จทั้งหมดจบทุกอย่าง และอาคารตรงนี้จะมีการรับประกัน ๒ ปี พอผมมาก็รู้สึกว่าเขาเบิกเงินค้ำประกันไปแล้วก็ถือว่าจบก็คือทางบริษัทก็ไม่มีอะไรผูกพันกับ อบต.แล้ว ส่วนที่จะรื้อกำแพงตรงนี้ผมจะเพิ่มเติมไม่ได้ เนื่องจากถ้ามันเป็นโครงสร้างที่เกิน ๑๐% ของการออกแบบ มันจะต้องไปอาศัยสถาปนิกกับผู้ที่ออกแบบรับผิดชอบอยู่ แต่ถ้าจะรื้อออกอาคารเบาถ้าโครงสร้างจะไม่มีปัญหาครับ ผมขอชี้แจงแค่นี้ครับ

นางยุพยงค์ฯ ส.อบต.หมู่ ๑๔ ขออนุญาตในนามของสมาชิกค่ะดิฉันก็ไม่ได้ขัดข้องอะไรในการที่ว่าจะรื้นหรือว่าปรับปรุงอะไร แต่ว่าในการพูดจานะค่ะต้องให้โอกาสทั้ง ๒ ฝ่ายนะค่ะที่ทางท่านปลัดบอกว่าให้ยกไปเลยๆถ้าปัญหาเกิดขึ้นภายหลังใครจะรับผิดชอบเมื่อดิฉันยกมือ มันจะต้องให้โอกาสให้เราพิจารณาก่อน ดูงบประมาณก่อน พอใจก่อน ทำใจก่อน ไม่ใช่อยู่ๆ ให้รับไปก่อนๆ มันไม่ใช่ค่ะ ขอขอบคุณ

นายพีรพงศ์ฯ ครับผมนายพีรพงศ์ ผ่องพัฒนา ส.อบต.หมู่ ๕ ครับผมก็เห็นด้วยครับกับคุณยุพยงค์ท่านปลัดครับและท่านผุ้บริหารครับท่านพิจารณาสักนิดนะครับว่าท่านพูดไม่ใช่เป็น

- 24 –

การบังคับนะครับ ครับสมาชิกรับนะครับ แต่ให้ท่านทำเอกสารมาให้เรียบร้อยนะครับบอกว่าต้องการจะพัฒนาตรงไหนแล้วทำแบบแผนมาเสนอให้สมาชิกดูก่อนนะครับ

ประธานสภาฯ ครับผมก็จะขอญัตตินี้ผ่านไปก่อนนะครับให้ยื่นมาใหม่อีกครั้งหนึ่งครับและมีท่าน

ใดที่จะเสนออีกหรือไม่ครับถ้าไม่มีก็ขอปิดการประชุม

**เลิกประชุมเวลา 13.35 น.**

(ลงชื่อ) ผู้จดรายงานการประชุม

(นายสมควร ศิริพันธุ์)

เลขานุการสภาองค์การบริหารส่วนตำบลลาดบัวขาว (ชั่วคราว)

**คณะกรรมการตรวจรายงานการประชุม**

(นายจีรศักดิ์ ประทุมศรี) (นายปิยพงษ์ หน้าจันทึก)

ประธานกรรมการ กรรมการ

(นายชูศักดิ์ ต่อมพุดซา) (นายมะนูญ เวินขุนทด)

กรรมการ กรรมการ

(นายอิทธิพล สังขวิศิษฏ์) (นางฐิติมน ฉัยยา)

กรรมการ กรรมการ/เลขานุการ

(ลงชื่อ) ผู้ตรวจรายงานการประชุม

(นายณัฐพงศ์ สาสูงเนิน)

ประธานสภาองค์การบริหารส่วนตำบลลาดบัวขาว